open-index/open-wikipedia-markdown huggingface dataset:
LGBTQ prava u Crnoj Gori

LGBT osobe u Crnoj Gori ne uživaju jednaka prava kao heteroseksualne osobe. 2020. godine Crna Gora je usvojila Zakon o registrovanom partnerstvu lica istog pola. Anti-gej stavovi su duboko ukorijenjeni, a LGBT zajednica u Crnoj Gori je relativno mala i u procesu razvoja.

## Dekriminalizacija
U vrijeme SFRJ homoseksualnost, odnosno homoseksualni odnosi između muškaraca bili su kažnjavani po članu 186. stavu 2 Krivičnog zakona SFRJ. Predviđena kazna iznosila je do jedne godine zatvora. Do liberalizacije dolazi nakon ustavnih promjena iz 1974. godine, kada se, reformom zakonodavstva i prenošenjem ovlašćenja sa federalnog na republički i pokrajinski nivo, ukida federalni krivični zakon. Dobivši ovlašćenje da samostalno donosi krivični zakon, Crna Gora je dekriminalizovala homoseksualnost 1977., postavši time jednom od prvih republika koje su to učinile.

Donja starosna granica za slobodno stupanje u seksualne odnose je jednaka za istopolne i heteroseksualne odnose od 1977. godine.

## Istopolne zajednice
2020. godine je u Crnoj Gori usvojen Zakon o registrovanom partnerstvu lica istog pola. 

## Zabrana diskriminacije
Crnogorski parlament je 27. jula, 2010. godine donio zakon o zabrani diskriminacije u kome se eksplicitno zabranuje diskriminacija na osnovu seksualne orijentacije i rodnog identiteta. Međutim, ovaj zakon je poslije više od godinu dana od usvajanja još uvijek nefunkcionalan u praksi jer njegova primjena direktno zavisi od usvajanja novog zakona o Zaštitniku ljudskih prava i sloboda koji trenutno nema ingerencije nad primjenom Zakona o zabrani diskriminacije.

## LGBT zajednica
LGBT zajednica u Crnoj Gori je relativno mala i u procesu razvoja. Na polju promocije i zaštite ljudskih prava LGBT osoba u Crnoj Gori najviše su aktivne LGBT organizacije "Queer Montenegro" i "LGBT Forum Progres", trans organizacija "Spektra", LB organizacija "Stana", te organizacija "Juventas".

## Vidi dalje
* Ljudska prava u Crnoj Gori

## Reference
Odžaci (razvrstavanje)

**Odžaci** mogu značiti:

* Odžaci, naseljeno mesto u opštini Odžaci u Srbiji
* Odžaci, naseljeno mesto u opštini Trstenik
* Odžaci (Konjic)

## Povezano
* Odžak (razvrstavanje)
LGBTQ prava u Sjevernoj Makedoniji

## Dekriminalizacija
U vreme SFRJ homoseksualnost, odnosno homoseksualni odnosi između muškaraca bili su kažnjavani po članu 186. stavu 2 Krivičnog zakona SFRJ. Predviđena kazna iznosila je do jedne godine zatvora. Do liberalizacije dolazi nakon ustavnih promena iz 1974. godine, kada se, reformom zakonodavstva i prenošenjem ovlašćenja sa federalnog na republički i pokrajinski nivo, ukida federalni krivični zakon. Dobivši ovlašćenje da samostalno donosi krivični zakon, Makedonija je dekriminalizovala homoseksualnost 1996.

## Istopolne zajednice

Zakon u Severnoj Makedoniji ne priznaje istopolne zajednice.

## LGBT zajednica

LGBT zajednica u Severnoj Makedoniji je u razvoju. Postoje dve organizacije koje se zalažu za LGBT prava, EGAL i Zenska Alijansa. U Skoplju ima nekoliko "gay friendly" klubova koji organizuju posebne večeri za LGBT osobe u toku svog nedeljnog programa.

## Vidi dalje

* Ljudska prava u Severnoj Makedoniji

## Vanjske veze
* Izveštaji iz Makedonije  na sajtu organizacije ILGA-Europe.
EuroGames

**EuroGames** je najveća godišnja sportska LGBT manifestacija u Evropi, koju organizuju organizacije iz EGLSF - Evropske gej i lezbejske sportske federacije i partneri, sa gradovima domaćinima. Zvanični naziv EuroGames-a je **Evropsko gej i lezbejsko multi-sportsko takmičenje** (***European Gay and Lesbian Multi-Sports Championships***).

Slično kao i Gay Games, EuroGames je manifestacija otvorena za sve, bez obzira na pol, godište, seksualni identitet i fizičku spremu (svi rekreativci su dobrodošli).

EuroGames su se organizovale u dva formata, kao velike EuroGames, koje su se održavale istoj godini kada se održavaju Olimpijske igre i male EuroGames, koje se održavaju svake neparne godine sa ograničenjem na 1500 učesnica i učesnika. Kasnjije, dolazi do promena u ovim formatima, pa su tako "male" EuroGames Utrecht 2005 imale skoro 3000 takmičara i takmičarki.

EuroGames se obično ne održavaju u godini kada se organizuju globalni Gay Games (prije i World Outgames), a 2023. je izuzetak zbog pandemijskih promjena u planovima.

## Historija

## Sportovi i sportaši_ce

File:Female latin senior competition.jpeg|thumb|Takmičenje u dvoranskom plesu, ženska latinska seniorska kategorija, EuroGames 2022
File:Badmington Competition EuroGames 2 2023 in Wankdork, Bern.webm|Razigravanje u badmintonu, EuroGames 2023
File:EuroGames 2023 Bern - badminton award ceremony.jpg|Pobjednici u badmintonu, EuroGames 2023
File:Christa Wittwer EuroGames 2023.webm|Bacačica koplja Christa Wittwer, prvakinja Švajcarske
File:EuroGames 2023 Bern- javelin competition 11.jpg|Rekreativci pobjednici svoje kategorije, EuroGames 2023  


## Vanjske veze
* Sajt EuroGames-a 
* queersport.org - European Gay And Lesbian Sports Guide 
* European Gay And Lesbian Sport Federation
Marcus Valerius Corvus

**Marko Valerije Korvo** (*Marcus Valerius Corvo*, 370 - 270. pne.) bio je starorimski vojskovođa i političar, poznat po izuzetno dugom životu, brojnim podvizima i tome što je šest puta bio izabran za konzula, a dva puta imenovan diktatorom.

Vjeruje se da su mu mnoga pripisana dostignuća i podvizi posljedica pretjerivanja historičara Valerija Ancijata.
Teofrast

**Teofrast** (pravo ime Tirtam), filozof, književnik, rođen 370. pne. na ostrvu Lezbosu, jedan od najcitiranijih autora antike. Prvo je bio Platonov učenik, ali je posle njegove smrti napustio njegovu i prešao u Aristotelovu školu. Aristotel ga je imenovao za vođu i naslednika svoje peripatetičke škole, za staratelja svom sinu i za nasledika biblioteke. U toku 34 godine njegove uprave, školu je pohađalo više od 2000 učenika.

Diogen Laertije je ostavio najviše podataka o Teofrastu u delu „Životi i mišljenja istaknutih filozofa". Testament Teofrastov, koji navodi Laertije, je vrlo važan istorijski dokument iz koga se doznaje pravo stanje u peripatetičkoj školi. Držao je predavanja iz filozofije, prirodnih nauka, etike, retorike, psihologije, poetike i dr. 

Sačuvana su tri njegova dela: „Istorija biljaka" u devet knjiga, „Poreklo biljaka" u šest knjiga i satirično komična zbirka „Karakteri". Izgubljeno delo „O stilu" bavilo se pitanjima književne teorije i stila, a delimično su sačuvana dela „Metafizičke aporije" i „Istorija fizike". Njegove rasprave o logici su komentari i dopune Aristotelovog „Organona". Aktivno je učestvovao u političkom životu. Živeo je 85 godina.

## Literatura

Teofrast. 1975. Karakteri (predgovor Petar Pejčinović). Sarajevo: IP „V. Masleša".
Heroj

**Heroj** (ili **junak**) je pojam kojim se često naziva izuzetno hrabar čovjek koji spašava druge ljude i brani ih od zlih ljudi, čija je definicija često korištena u fiktivnom svijetu, no nekad se koristila i u povijesti.
## Kroz povijest
#### Antička mitologija
U antičkoj mitologiji čovjek čije je ljudsko biće prožeto božanskim svojstvima, zau7oyour u Lou 8tim polubog, sin boga i smrtne žene i obrnuto ( Npr. Heraklo). Homer zove herojima junake svojih epova. Kasnije se pojam heroja proširuje i na razrazličiistaknute ličnosti, ratnike, državnike, zakonodavce (Likurg), umjetnike, kojima su nakon njihove smrti iskazivali božanske počasti. Grčka tradicija i legenda spominbttt8je heroje po kojima su pojedina plemena dobila ime, a i heroje neke pokrajine, grada ili kolonije, za koje se vjerovalo da izihttps://sh.m.wikipedia.org/wiki/Heroj#/editor/2 ravno 8us uh futječu na djelovanje i sudbinu ljudi. Herojima su se podizala Svetlana 4i spomenici, prinosile su im se žrtve i održavali u njihovu čast svečane igre. Prema antičkom vjerovanju, heroj odlazi poslije smrti na Olimp ili na Otoke blaženih, blista na nebu kao zvijezda ili boravi u hramovima i gajevima kao genij zaštitnik. Pojedince su poštovali kao heroje još za života (Lizimah iz Samotrake; tiranin Nikija s Kosa).

#### Rimsko Carstvo
Pridavanje božanskih svojstava istaknutim ličnostima imalo je osobitog odjeka u Rimskom Carstvu gdje su pojedinim vladarima prinosili žrtve i uzdizali ih u red bogova (apoteoza).
#### Kršćanstvo
Kršćanstvo općenito ne prihvaća pojam heroja, nego ga zamjenjuje pojmom svjedoka (najčešće u značenju mučenik). No, srednjovjekovna svjetovna praksa prihvaća kult heroja kao hrabrog ratnika, viteza s visoko razvijenim osjećajem časti, koji štiti slabije, osobito žene. 
Svojevrsnu devolarizaciju heroja donosi novovjekovni racionalizam, gdje herojstvo često poprima vid karikature (Npr. Cervantesov Don Quijote). Suprotno, u romanticizmu kult heroja oživljava u idealističkim koncepcijama o prisutnosti panteističkog boga ili svjetskopovijesnog duha u genijalnim pojedincima. Osobito radikalne aristokratske nazore o herojima kao vođama ljudi koji stvaraju povijest zagovarao je britanski filozof i povjesničar Thomas Carlyle. Na tom je tragu, iako s većim pretenzijama, i Nietzscheova koncepcija heroja kao natčovjeka, koji smrću kršćanskog boga zadobiva svoju veličinu i postaje jedini sudac nad svojim postupcima. Smatrajući da se u egzaltaciji herojskog skriva antiracionalni voluntarizam, građanska ideologija kao i demokratska praksa XIX. st. demistificiraju povijesno- pokretačku ulogu heroja. Materijalističke koncepcije vide pokretače složenoga pov. gibanja prvenstveno u društvenim, političkim i ekonomskim uzrocima, a ne u osobitoj djelatnosti heroja, te stoga ističe problem, ličnosti i njenog udjela u povijesnim rješenjima. Problematika herojskog doživjela je osebujan rasplet u suvremenom egzistencijalizmu gdje se heroj potire u bezličnosti svakodnevnice (otuda anti-heroj), ili se rađa u sukobu spram apsurda egzistencije (Camusov Sizif).

## Povezano
* Narodni heroj
Robert Naprta

**Robert Naprta** (Zadar, 19.9.1967. -) je hrvatski novinar, književnik i scenarist. Radio je u tjedniku Nacional, ali je široj javnosti najpoznatiji kao scenarist telenovele *[[Villa Maria]]*, odnosno kao tvorac lika policijskog inspektora Čensa, junaka njegovih romana *Bijelo jutro* (2001) i *Marševski korak* (2005), kasnije adaptiranih u TV-seriju *[[Balkan Inc.]]*

## Vanjske veze
*
Balkan Inc.

**Balkan Inc.** je hrvatsko-slovenska kriminalistička TV serija koja se godine 2006. originalno prikazivala na programu Nove TV. Scenarij je napisao Robert Naprta na temelju svojih romana *Bijela jutra* i *Marševski korak*, a glavni junak je zagrebački policijski inspektor Marko Prilika Čens koga je u seriji tumačio Aleksandar Cvjetković. Zaplet se bavio Čensovim pokušajima da otkrije tajanstvenog ubojicu koji je likvidirao njegove ljubavnice istovremeno za ratom za prevlast koji su na zagrebačkim ulicama vodile kriminalne organizacije s područja bivše Jugoslavije.

## Glumci
* Ivo Ban kao *Lord* (šef hrvatske mafije)
* Ivan Brkić kao *Momo Desnica*
* Aleksandar Cvjetković kao *Čens*
* Nina Ivanič kao *Monika* (Čensova dugogodišnja ljubica)
* Nives Ivanković kao *Duda*
* Tina Gorenjak kao *Urška* (Primoževa djevojka)
* Goran Grgić kao *Žac Lisjak*
* Damir Markovina kao *Boško*
* Boris Mihalj kao *Primož* (jedan od braće, plaćenih ubojica, koji rade za Bossa)
* Mustafa Nadarević kao *Bero*
* Stjepan Perić kao *Diler*
* Matija Vastl kao *Bernard* (drugi od braće, plaćenih ubojica, koji rade za Bossa)
* Sanja Vejnović kao *Renata Lisjak*
* Mladen Vulić kao *Brko*
* Branko Završan kao *Boss* (šef slovenske mafije)

## Vanjske veze
* 
* 24ur.com - BALKAN Inc.
LGBTQ prava u Lihtenštajnu

## Legalizacija

Homoseksualnost je dekriminalizovana u Lihtenštajnu 1989. godine, a godište za slobodno stupanje u seksualne odnose je izjednačeno za istopolne i heteroseksualne odnose, 2001.

## Istopolne zajednice

Lihtenštajn zakonski ne priznaje nijedan oblik istopolnih zajednica. Od 2001. godine vodi se javna debata oko priznavanja istopolnih zajednica. Godine 2001. Freie Liste, partija levog centra, je podnela predlog zakona o istopolnim parovima, ali je parlament odbio predlog, 2003. Ista partija je 2007. podnela novi predlog zakona o kome parlament treba da se izjasni.

Krivični zakon, međutim, priznaje srodstvo između partnera i partnerki u istopolnim vezama, ukoliko žive zajedno.

## Vanjske veze

* FLay  – Schwule und Lesben Liechtenstein und Rheintal

## Vidi dalje

* Istopolna zajednica u Lihtenštajnu
* Ljudska prava u Lihtenštajnu
Peripatetici

**Peripatetici** su bili učenici i članovi filozofske škole u drevnoj Grčkoj. Učenje se temeljilo na djelo grčkog filozofa Aristotela, a izraz **peripatetik** () ime je koje su nosili njegovi sljedbenici. Naziv se odnosi na čin hodanja, a kao particip "peripatetik" se često prevodi kao "hodajući", "šetajući" ili "lutajući". Škola je ime dobila po *peripatoima* (kolonadama) Liceja u Ateni gdje su se članovi sretali, iako su kasnije legende naziv pripisivale Aristotelovoj navodnoj sklonosti da predaje hodajući.

Škola datira od oko 335. p.n.e., kada je Aristotel počeo predavati u Liceju. To je bila neformalna institucija čiji su se članovi bavili filozofskim i naučnim promišljanjimna. Aristotelovi nasljednici Teofrast i Straton nastavili su tradiciju filozofskih i naučnih teorija, ali je od sredine 3. vijeka p.n.e. škola počela slabiti i zamirati, sve do rimske ere kada je obnovljena. Kasniji su se članovi više bavili komentiranjem Aristotelovih djela nego njihovom nadogradnjom, te je škola iščezla u 3. vijeku n.e., iako su tradiciju komentiranja Aristotelovih djela nastavili neoplatonisti. Nakon pada Rimskog Carstva djela su peripatetičke škole izgubljena za Zapad, ali su na Istoku uključena u ranu islamsku filozofiju, što će s vremenom igrati važnu ulogu u srednjovjekovnoj obnovi Aristotelovih doktrina u Evropi.
369. pr. n. e.

__NOTOC__

Godina **369. pne.** bila je godina predjulijanskog rimskog kalendara. U rimskoj državi bila je poznata kao **Godina tribunata Fidenasa, Cicurina, Kosa, Kornelija, Cincinata i Ambusta** (ili, rjeđe, **godina 385. ''[[Ab urbe condita]]**''). Oznaka 369. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Nakon što je odvratio Spartance od gušenja pobune u Mantineja, tebanski vojskovođa Epaminonda sa svojom vojskom napreduje na jug i prelazi rijeku Evrotas - spartansku granicu - kao prvi komandant neprijateljske vojske koji je uspio doći na spartansku teritoriju u nekoliko vijekova. Spartanci se ne mogu suprotstaviti Tebancima na bojnom polju, pa se povlače u gradske zidine, a Tebanci sa saveznicima pustoše Lakoniju. 
* Epaminonda nakon povratka u Arkadiju ponovno maršira na jug, dolazi u Meseniju te obnavlja drevni grad Mesenu na planini Ithome, pozvavši sve mesenijske izgnanike da ga nasele i žive slobodni od spartanskog ropstva. Obnovom nezavisnog polisa Mesene Sparta gubi polovicu svojih helota.
* Usprkos uspješnog pohoda kojim je trajno oslabljena Sparta, Epaminonda je pri povratku u Tebu izveden na sud zbog prekoračenja ovlasti, ali jke oslobođen optužbi.
* Atena, zabrinuta zbog naglog jačanja Tebe, sklapa savez sa svojim tradicionalnim neprijateljem Spartom.
* Nakon smrti makedonskog kralja Aminte III, na prijestolje stupa njegov najstariji sin Aleksandar II. Mladi kralj se odmah mora suočiti s napadom Ilira sa sjevera i pretendenta Pauzanije s istoka (koji osvaja nekoliko gradova i ugrožava kraljicu-majku Euridiku). Aleksandar svojim neprijateljima nanosi poraz uz pomoć atenskog vojskovođe Ifikrata, koji je na makedonsku obalu došao kako bi ponovno zauzeo Amfipolis.
* Aleksandar od Fere postaje, nakon smrti svog oca, tiranin Tesalije. Njegova okrutna vladavina odmah izaziva ustanak porodice Aleuada iz Larise koji traže pomoć od makedonskog kralja Aleksandra II. Ona je pružena, ali je makedonski kralj na prevaru uspostavio garnizone u Larisi i drugim gradovima. Na to reagira Teba, čije snage pod Pelopidom tjeraju Makedonce iz Tesalije.
* Pelopida Aleksandru II prijeti da će podržati makedonskog pretendenta na prijestolje Ptolemeja od Alorosa ako Makedonija ne napusti savez s Atenom i postane saveznik Tebe. Aleksandar pristaje, te kao zalog savezništva u Tebu šalje taoce, među kojima i svog mlađeg brata Filipa.
* Kleomen II nasljeđuje svog brata Agesipolisa II kao agijadski kralj Sparte.

## Rođenja
*

## Smrti
* Aminta III, kralj Makedonije
* Teetet, atenski matematičar (r. cca. 417. pne.)
* Zhou Lie Wang, kralj kineske dinastije Zhou
Evrotas

**Evrotas** ili **Eurotas** (Grčki: Ευρώτας) je rijeka na Peloponezu u južnoj Grčkoj.

Evrotas izvire na padinama Tajgetskog gorja kod mjesta Skorcinos, na granici prefektura Lakonija i Arkadije. Od izvora rijeka teče gotovo ravno prema jugu 82&nbsp;km, koritom probijenim između Tajgetskog gorja i planine Parnon, do svog ušća u Lakonski zaljev. Na svom toku do mora, protječe kroz grad Spartu. Kroz historiju se koristila za prijevoz, odnosno kao alternativa luci Gitejo.
Teetet

**Teetet**  (cca. 417. pne. &ndash; 369 B. pne.) iz Atene, sin Eufronija iz deme Sunij, je bio starogrčki matematičar. Najpoznatiji je po radu na iracionalnim dužinama, koje su uvedene u *X knjigu* Euklidovih ''Elemenata'', te dokazivanju da postoji samo pet regularnih konveksnih polihedrona.

Teetet je, kao i Platon, bio učenik grčkog matematičara Teodora iz Kirene. Platon ga je kasnije opisao u svom dijalogu *[[Teetet (dijalog)|Teetet]]*.

Umro je od posljedica ranjavanja i dizenterije u bitci koju su Atenjani vodili kraj Korinta oko godine 369. pne.

Prema njemu je nazvan krater Theaetetus na Mjesecu.

## Vanjske veze
* A Discussion of Theaetetus' Contributions to Euclid's Elements
Mesena

**Mesena** (grčki: Μεσσήνη *Messínî* ili *Messénê* ) je grad u prefekturi Mesenija u južnoj Grčkoj. Osnovan je godine 369. pne. kao dorski grad-država od strane tebanskog vojskovođe Epaminonde prilikom tebanske invazije Peloponeza, a s ciljem da se oslabi Sparta koja je vijekovima porobljavala Mesenjane. Ostaci drevnog grada se nalaze u suvremenom gradu koji ima oko 10.000 stanovnika.

## Reference

## Vanjske veze


**Sjever:** Voufradon



**Zapad:** Petalidi  
**Messini**
**Istok:** Kalamata
 **Jugozapad:** Petalidi
**Jug:** Mesenijski zaljev
Etrurski brojevi

**Etrurske brojeve** su koristili stari Etrurci. Sistem je bio adaptacija atičkih brojeva iz Grčke, a sa svoje strane je bio inspiracija kasnijim rimskim brojevima.

## Osnovni simboli
U tabeli je dat približan izgled simbola, kakve je moguće prikazati na kompjuteru. Pored toga, drugi znak za 100 bio je X sa vertikalnom linijom kroz centar - znak za 50 bio je njegova donja polovina.

Sačuvano je vrlo malo dokaza o ovim brojevma. Poznati su primeri simbola za veće brojeve, ali je nepoznato koji je simbol predstavljao koji broj.

## Nazivi brojeva
Zahvaljujući brojevima ispisanim na Tuskanijskoj kockici, postoji sporazum da su **zal**, **ci**, **huθ** i **śa** ostali brojevi do 6 (osim 1 i 5). Ovo zavisi od odgovora na pitanje je li zbir brojeva na suprotnim stranama etrurske kockice iznosio sedam, kao na danjašnjoj. Neke pronađene kockice ne potvrđuju ovo.

Zanimljiv aspekt etrurskog numeričkog sistema je to što su neki brojevi, kao u rimskom sistemu, predstavljani kao delimične suptrakcije (tj. putem oduzimanja). Tako se "17" nije pisalo *semφ-śar, nego  - "tri (oduzeto) od dvadeset". Po tom principu su pisani brojevi 17, 18 i 19.

### Generalni konsenzus
Uprkos stalne debate oko toga je li  ili  predstavljalo "četiri" ili "šest", današnji koncenzus među etruskolozima je ovakav:

U skorije vreme je izneseno mišljenje da **zar** = **śar** znači '12' (up. **zal** = ‘2’ i **zaθrum** = ‘20’) a da je **halχ** bilo '10'. Prema ovom tumačenju **huθzar** bi bilo "16" a ne "14".

Reči za 17, 18 i 19 su mogle uticati na latinsko *duodeviginti* (18) i *undeviginti* (19), doslovno "dva-od-dvadeset" i "jedan-od-dvadeset" (etrursko *-(n)em* je izgleda značilo "od"). Ovakvi oblici brojeva 18 i 19 su nestali u modernim romanskim jezicima.

Brojevi kao da pokazuju da etrurski nije indoevropski jezik, zbog nemogućnosti pronalaženja uverljivih pravilnih korespondencija u promeni glasova između etrurskih i protoindoevropskih brojeva.

## Povezano
* Etrurska civilizacija
* Etrurski jezik
* Staroitalski alfabet
* Staromađarsko pismo

## Reference

## Vanjske veze
(na engleskom:)
* http://users.tpg.com.au/etr/etrusk/tex/grammar.html#num 
* http://www.mysteriousetruscans.com/language.html
Karelo-Finska Sovjetska Socijalistička Republika

**Karelo-Finska Sovjetska Socijalistička Republika** (finski: *Karjalais-suomalainen sosialistinen neuvostotasavalta*, ruski: *Карело-Финская Советская Социалистическая Республика* bila je jedna od kratkotrajnih republika Saveza Sovjetskih Socijalističkih Republika.

## Historija
Historija te republike u Karelijii otpočela je nakon Sovjetsko-finskog rata (1939–1940), kad je SSSR odlučio spojiti dotadašnju Karelijsku Autonomnu Sovjetsku Socijalističku Republiku sa tek osnovanom Finskom Demokratskom Republikom na teritoriju anektiranom od Finske.

Republika je osnovana 31. mart 1940. i egzistirala je do 16. jul 1956., kad joj je promjenjen status na niže, pa je postala ono što je bila Karelijska Autonomna Sovjetska Socijalistička Republika u sklopu velike Ruske Sovjetske Federalne Socijalističke Republike.

### Predsjednici Prezidija Vrhovnog Sovjeta

### Predsjednici Savjeta narodnih komesara (1946– Predsjednici Vijeća ministara)

## Povezano
* Karelija

## Reference
Euridika I od Makedonije

**Kraljica Euridika** (? - 365. pne.) je bila kraljica Makedonije, najpoznatija po tome što je bila majka kralja Filipa II.

Bila je udana za kralja Amintu te mu rodila četvero djece: sinove Aleksandra, Perdiku i Filipa te kći Eurinoju. Sva tri sina su joj kasnije postali kraljevi Makedonije. 

Antička tradicija je navodila kako potječe od boga Posejdona.
Aleuadi

**Aleuadi** (starogrčki: ) su bili drevna tesalijska porodica rodom iz Larise koja je tvrdila da potječe od mitskog junaka **Aleuasa**. Aleuadi su se, prema antičkim izvorima, smatrali najplemenitijom i najmoćnijom među svim porodicama Tesalije, a Herodot ih je nazivao "vladarima" ili "kraljevima" ().

Aleuadi su na početku grčko-perzijskih ratova stali na stranu Perzijanaca i pomagali Kserks I|Kserksu prilikom njegovog pohoda na Grčku. Zbog toga su ih drugi grčki polisi odlučili kazniti te poslali spartanskog kralja Leotihida|Leotihidu na Tesaliju, ali su njega Aleaudi uspjeli potkupiti. Moć Aleuada slabi nakon peloponeskog rata, pa se početkom 4. vijeka pne. Tesaliji kao vladar nametnuo Jason iz Fere. Okrutnost njegovog sina Aleksandra je potakla Aleuade da dignu ustanak i zatraže makedonsku pomoć. Aleksandar se kasnije vratio na vlast uz tebansku pomoć, ali su Aleaudi kasnije ponovno povratili svoju dominaciju uz pomoć makedonskog kralja Filipa, te je održali sve do kraja 4. vijeka pne.

## Reference
Aleksandar II od Makedonije

**Aleksandar II** (grčki *Ἀλέξανδρος Β΄*, ? - 368. pne.) je bio kralj Makedonije od 370. pne. i 368. pne. Na prijestolje je stupio kao najstariji sin kralja Aminte III, kao relativno neiskusni mladić. To su odmah nastojali iskoristiti njegovi neprijatelji - Iliri su mu kraljevstvo napali sa sjevera, dok je s juga napao pretendent Pauzanija, ugrozivši kraljevsku palaču u Peli gdje se nalazila njegova majka Euridika. Aleksandar je potonjeg porazio pozvavši u pomoć Ifikrata, atenskog vojskovođu koji je u to vrijeme vodio pohod s ciljem osvajanja Amfipolisa.

Aleksandar je nakon toga od porodice Aleuada primio poziv da s vojskom uđe u Tesaliju i sruši okrutnog vladara Aleksandra od Fere. Aleksandar je to učinio, ali je, prekršivši zadano obećanje, u Larisa|Larisi i drugim tesalskim gradovima instalirao garnizone. To se nije svidjelo Tebi, tada najjačoj grčkoj vojnoj sili koja je u Tesaliju poslala svog proslavljenog vojskovođu Pelopidu. On je odatle istjerao Makedonce te je Aleksandru zaprijetio da će vojnički pomoći njegovog šurjaka Ptolemeja od Alorosa u borbi za prijestolje ako Aleksandar ne razvrgne savez sa Atenom i sklopi savez s Tebom. Aleksandar je pristao i kao zalog ugovora u poslao Tebu taoce među kojima je bio njegov najmlađi brat Filip.

Aleksandar je godine 368. pne. ubijen na svečanosti od strane ubica koje je angažirao Ptolemej. Formalno ga je naslijedio brat Perdika, ali je svu vlast kao regent držao Ptolemej.

## Srodni linkovi
* Ancestry of Alexander II
* History of Macedonia
Aleksandar od Fere

**Aleksandar** (grčki: ) je bio *tagus* ili despot grada Fera u Tesaliji, te je tim gradom, a i ostatkom oblasti, vladao od 369. do 358. pne. 

Bio je sin, a prema nekim izvorima pranećak, vladara Jasona iz Fere. Nakon što je godine 370. pne. Jason ubijen, na vlast je došao Aleksandrov brat Polidor, koga je Aleksandar dao otrovati kako bi došao na vlast.  Ksenofont, pak, navodi da je Polidora naslijedio brat Polifron, koga je potom ubio Aleksndar. U svakom slučaju, novi vladar se ispočetka počeo okrutno odnositi prema svojim podanicima što je Aleaude, moćnu aristokratsku porodicu iz Larise, natjeralo da 368. pne. dignu ustanak i zatraže makedonsku pomoć. Ona je stigla, ali je kralj Aleksandar II na prevaru u tesalijskim gradovima postavio garnizone. Osjetivši se ugroženom, u Tesaliju je Teba poslala vojsku pod Pelopidom koja je istjerala Makedonce i vratila Aleksandra na vlast.

Iste se godine Pelopida, kome su se Tesalijci počeli žaliti na Aleksandrovu okrutnost, zajedno s Ismenijom došao intervenirati na Aleksandrov dvor, ali ga je Aleksandar dao zatvoriti. Tebanci su zbog toga pokrenula dva pohoda na Tesaliju s ciljem da ga izbave, a drugi put je Aleksandar pristao na njihove uvjete. Godine 364. pne. je Teba ponovno intervenirala protiv Aleksandra, koji se Tebancima suprostavio u bitci kod Kinoskefala u kojoj je poražen, iako je tada stradao Pelopida. Aleksandar je nakon bitke pristao predati vlast nad drugim tesalijskim gradovima te se priključiti Beotijskom savezu. Godine 362. pne. je tebanski saveznik poduzimao piratske pohode protiv Atena|Atene.

Svjestan da mu zbog okrutnosti prijeti atentat, Aleksandar je svoju palaču napunio stražarima. Međutim, godine 357. pne. je njegova supruga po imenu Teba uspjela zajedno sa svojom braćom izvesti atentat. Plutarh navodi da joj je motiv bila zgađenost okrutnošću njegovog muža, dok drugi izvori navode kako je u pitanju bila ljubomora zbog toga što je Aleksandar sve vrijeme provodio s mladim *[[eromenos]]om*. 

## Reference
368. pr. n. e.

__NOTOC__

Godina **368. pne.** bila je godina predjulijanskog rimskog kalendara. U rimskoj državi bila je poznata kao **Godina tribunata Kornelija, Pretekstata, Strukta, Kapitolina, Krasa i Cicurina** (ili, rjeđe, **godina 386. ''[[Ab urbe condita]]***). Oznaka 368. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.



== Događaji ==
* [[Aleksandar iz Fere]], nakon što je uz [[Teba (Grčka)|tebansku]] pomoć istjerao [[Makedonija (antička)|Makedonce]] i ponovno zavladao [[Tesalija|Tesalijom]] ponovno počinje okrutno postupati prema svojim podanicima. Kada se oni požale Tebancima, oni na Aleksandrov dvor šalju delegaciju na čelu s [[Pelopida|Pelopidom]], koga Aleksandar da baciti u tamnicu. Na to Tebanci u Tesaliju šalju vojnu ekspediciju pod [[Epaminonda|Epaminondom]] koja Aleksandra prisili da pusti Pelopidu.
* Makedonski kralj [[Aleksandar II Makedonski|Aleksandar II]] je za vrijeme festivala ubijen od strane atentatora koje je angažirao njegov šurjak [[Ptolemej od Alorosa]]. Formalno ga nasljeđuje brat [[Perdika III]], ali u stvarnosti vlast preuzima Ptolemej kao [[regent]].
* [[Zhou Xian Wang]] postaje vladar [[Kina|kineske]] [[dinastija Zhou|dinastije Zhou]].
* [[Platon]] dovršava *Državu'', znamenitu knjigu u kojoj je dao prikaz idealnog društva na čelu s filozofima.

## Rođenja
*

## Smrti
* Aleksandar II, kralj Makedonije (atentat)
Joker (Split)

**Joker** (fonetski: *Joker*) je veliki trgovački centar u Splitu, otvoren 2007. godine. Njegov je vlasnik i osnivač bio Željko Kerum, trenutni gradonačelnik. Gradnja je započela 2003. godine kada je Kerum otkupio zemljište na kome su se nalazili industrijski pogoni Diokoma, bivše *Jugoplastike*.

U Jokeru se trenutno, osim niza trgovačkih radnji, nalazi i restoran *Sky*, sjedište TV Dalmacija i *Cinestar* (bivši *Broadway*), prva multipleks-kino dvorana u Splitu. Ispred ulaza u centar se nalazi i spomenik Orsonu Wellesu.

## Reference

## Vanjske veze
* Trgovački centar Joker
Ptolemej I od Makedonije

**Ptolemej od Alora** (grčki: *Πτολεμαῖος Α`*, ? - 365. pne.) bio je makedonski plemić i diplomat koji je od 368. i 365. pne. kao regent vladao Makedonijom, zbog čega se ponekad navodi kao **Ptolemej I**.

Antički izvori navode kako je bio potomak Aminte II, odnosno Menelaja, jednog od sinova kralja Aleksandra I.

Godine 375. pne. ga je kralj Aminta III poslao u Atena|Atenu kao makedonskog izaslanika, gdje je ostao do 373. pne. Nakon Amintine smrti, Ptolomej je započeo vezu s njegovom udovicom, kraljicom Euridikom, a što je dovelo do sukoba s njenim sinom, mladim kraljem Aleksandrom. Zbog tog sukoba, u kome su Tebanci podržavali Ptolemeja, se Aleksandar morao povući iz Tesalije i pristati na savez s Tebom. Ptolemej je potom 368. pne. dao ubiti Aleksandra na jednom festivalu; kralja je formalno naslijedio njegov mlađi brat Perdika III, ali je Ptolemej zavladao kao regent. Tri godine kasnije sam Ptolemej je ubijen od Perdike koji je preuzeo vlast.
Regent

**Regent** (od latinske riječi *regens* što znači "*onaj koji vlada*") je osoba izabrana za šefa države umjesto monarha, zbog njegove maloljetnosti, odsutnosti ili onesposobljenosti. Osoba koja vrši dužnosti regenta je zapravo *[[de facto]]* vladar suvereniteta, ali ne i monarh. Razlog za potrebu regenstva može biti i interregnum koji nastane po izumiranju predviđene nasljedne linije, te regent kojeg odredi parlament u tom slučaju vrši dužnosti šefa države dok se ne izabere novi monarh iz jedne od sporednih nasljednih linija. Za regenta se najčešće biraju članovi uže vladareve porodice ili plemići višeg ranga.
Kralj Xian od Zhoua

**Kralj Xian od Zhoua** (tradicionalni kineski: **周顯王**, pojednostavljeni kineski: **周显王**, Pinyin: Zhōu Xĭan Wáng, Wade-Giles: **King Hsien of Chou**) bio je trideset četvrti po redu vladar kineske dinastije Zhou i dvadesettreći vladar Istočnog Zhoua. 

## Osobne informacije

  
    Porodično ime
    Ji (姬 jī) na kineskom
  
    Osobno ime
    Bian (扁 bĭan) na kineskom
  
    Ime ere
    nema
  
    Otac
    Kralj An od Zhoua
  
    Majka
    nepoznata
  
    Supruga
    nepoznata
  
    Djeca
    Kralj Shenjing od Zhoua
  
    Duration of reign
    368 BC-321 BC
  
  Tomb
    unknown
  
    Hramsko ime
    nepoznato
  
    Kurtoazno ime
    nepoznato
  
    Posthumno ime
    顯 (pinyin xĭan), doslovno: "odličan" ili "primjeran"
Perdika III

**Perdika III** (grčki: *Περδίκκας Γ`*, ? - 359. pne.) bio je kralj Makedonije od 368. do 359. pne. Bio je sin kralja Aminte III i kraljice Euridike. Na prijestolju je naslijedio svog starijeg brata Aleksandra II, ubijenog 368. pne. na poticaj Ptolemeja koji je iste godine postao regent. Perdika je vlast preuzeo tri godine kasnije, ubivši Ptolemeja.

O Perdikinoj vladavini se relativno malo zna. Iste godine kada je postao kraljem - 365. pne. - služio je *kao 
[[theorodokos]]* na panhelenskim igrama u Epidauru. Tokom vladavine se jednom sukobio s Atenom oko Amfipolisa, a bio je poznat i kao veliki mecena književnika i filozofa, među kojima je bio i Platonov učenik Eufrej.

Perdikinu vladavinu je završio neuspješni pokušaj da zauzme gornju Makedonije, odnosno pokori Ilire pod kraljem Bardilisom. U sukobu s njima je 359. pne. makedonska vojska poražena, a Perdika je poginuo. Naslijedio ga je maloljetni sin Aminta IV koga je odmah svrgnuo Perdikin brat Filip.

## Reference

## Vanjske veze
* Perdiccas III Dictionary of Greek and Roman Biography and Mythology
367. pr. n. e.

__NOTOC__

Godina **367. pne.** bila je godina predjulijanskog rimskog kalendara. U rimskoj državi bila je poznata kao **Godina tribunata Kosa, Maluginenzisa, Macerina, Kapitolina, Cicurina i Poplikole** (ili, rjeđe, **godina 387. ''[[Ab urbe condita]]**''). Oznaka 367. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

 

## Događaji
* Tebanski vojskovođa Epaminonda ponovno vodi pohod na Peloponez, prilikom koga je Sikion prisiljen na savez s Tebom. Na povratku je ponovno suđen zbog prekoračenja ovlasti i ponovno oslobođen.
* Arhidam III, sin spartanskog kralja Agesilaja, postiže vojnu pobjedu nad pobunjenim Arkadijcima.
* Tebanski vođa Pelopida na čelu izaslanstva odlazi na dvor perzijskog kralj Artakserksa iI kako bi isposlovao kraljevski ukaz kojim bi se, prema tebanskim željama, regulirali odnosi među grčkim polisima. Artakserks izdaje ukaz, ali njega neće poštovati nijedan grčki polis.
* Sirakuški tiranin Dionizije I umire te ga nasljeđuje sin Dionizije II. S obzirom da je mladić neiskusan, kao njegov savjetnik i de facto vladar se nameće Dion, šurjak Dionizija Starijeg, te u Sirakuzu poziva svog prijatelja Platona, kako bi zajedno izgradili vlast na osnovu svojih filozofskih učenja.
* Dionizije II istovremeno s Kartagom sklapa novi mirovni ugovor kojim je potvrđen ugovor koji je, nakon poraza u ratu, sklopio njegov otac.
* Završava desetogodišnji period tokom koga je Gaj Licinije (Kalvo) Stolon bio tribun Rimske Republike (376. pne. do 376. pne.), a u kome je donesen niz zakona kako bi se smanjila napetost patricija i plebsa. Tada je predložen Lex Licinia Sextia, kojim je obnovljena mogućnost konzulstvo za plebejce, uvedeno jedno konzulsko mjesto za plebejce, ograničena javna zemlja kojom moiže raspolagati pojedinac, te regulirani dugovi. Iako se patriciji opiru tom zakonu, on je izglasan i stupa na snagu 366. pne..
* Marko Furije Kamil gradi Hram Konkordije na rimskom Forumu.
* Grčki filozof i naučnik Aristotel dolazi u Atenu kako bi postao učenik Platonove Akademije.

## Rođenja
* Kralj Ptolemej, makedonski vojskovođa i kasniji osnivač Ptolomejske dinastije Egipta (u. 283. pne.)

## Smrti
* Dionizije I, tiranin Sirakuze (r. 430. pne.)
Arhidam III

**Arhidam III** (starogrčki: *Αρχίδαμος*), sin Agesilaja II, bio je kralj Sparte od 360. do 338. pne.

Bio je poznat kao izuzetno hrabar vojskovođa, a vojničku karijeru je počeo kao princ. Godine 371. pne., netom nakon što je spartanska vojska uništena u bitci kod Leuktre pokušao je s daleko manjim odredom započeti bitku protiv pobjedničkih Tebanaca pod Epaminondom, a od čega ga je razuvjerio tesalijski vladar Jason od Fere. Kasnije je komandirao spartanskim vojskama koje su branile Peloponez od tebanskih napada. Godine 367. pne. je uspio poraziti pobunjene Arkadija|Arkadijce, ali je od njih 364. pne. poražen kod Kromna. Godine 362. pne. se također istakao u obrani Sparte od Epaminonde.

Kada je postao kralj, Arhidam je u Trećem svetom ratu 355-346. pne. podržavao Fokiđane protiv Tebe. Godine 346. pne. je na čelu ekspedicijskog korpusa otišao na Kretu kako bi u Stranom ratu pomogao Likt protiv Knososa. Godine 343. pne., nakon što je spartanska kolonija Tarent zartažila pomoć protiv Lukanaca i drugih italskih naroda, Arhidam je doplovio u Italiju i tamo vodio borbe protiv barbara. Godine 338. pne. je poražen i ubijen ispod zidina Mandurije.
Lex Licinia Sextia

**Lex Licinia Sextia** je bio rimski zakon koga je godine 367. pne. donijela Rimska Republika|Republika, a koji je na snagu stupio 366. pne. Njime je plebejcima vraćeno pravo da budu birani za konzule, odnosno rezervirano jedno od dva konzulska mjesta, te ustanovljena ograničenja za količinu u ratu osvojene zemlje nad kojom je pojedinac mogao steći vlasništvo.

Glavni zagovornici zakona su bili plebejski tribuni Gaj Licinije Stolon i Lucije Sekstije Lateran, koji su te godine bili na dužnosti.

Historičari smatraju kako je zakon donesen kako bi se ublažio Sukob patricija i plebejaca, pri čemu su patriciji bili oslabljeni višegodišnjim ratovanjem, odnosno galskim napadom na Rim generaciju ranije. U stvarnosti se zakon nije provodio, s obzirom da su u nekoliko kasnijih navrata oba konzula bili patriciji, a odredbe o ograničenju zemljišta bile izvrdavane od strane bogatih patricija koji su zemljište prepisivali svojim sinovima i rodbini.

## Izvori
* https://web.archive.org/web/20021113165342/http://www.geocities.com/bwduncan/rhr/leges.html
* http://www.vroma.org/~jruebel/timeline/republic-4th.html 
* http://www.unrv.com/government/index-of-roman-laws.php
* http://www.ghg.net/shetler/rome/rulers/coss389-301.html 
* The Roman Law Library, incl. ''Leges''
LGBTQ prava na Islandu

S obzirom na to da Island kulturno pripada Skandinaviji, Island je prilično liberalna zemlja sa generalno pozitivnim stavom prema LGBT osobama. Island je i prva zemlja u moderlnom svetu na čijem čelu se nalazi autovana osoba, Jóhanna Sigurðardóttir. Istopolni brakovi su izglasani jednoglasno u parlamentu 11. juna, 2010. godine, a zakon stupa na snagu 27. juna.

## Dekriminalizacija

Zakon koji je zabranjivao homoseksualnost je povučen 1940. godine. Donja zakonska granica za stupanje u seksualne odnose iznosi 15 godina, kako za istopolne, tako i za heteroseksualne odnose.

## Istopolna zajednica

Island zakonski priznaje istopolne parove od 1996. Parlament je izglasao zakon o istopolnim brakovima 11. juna, 2010. godine, koji stupa na snagu 27. juna. Za zakon je glasalo 49 poslanika i poslanica, dok niko nije bio protiv.

## Roditeljstvo i usvajanje dece

Od priznavanja istopolnih zajednica, Island je omogućio jednom od partnera/ki da usvoji dete drugog/e partnera/ke. Od 2006. zakon je proširen i omogućuje istopolnim parovima zajedničko usvajanje dece, kao i pristup veštačkoj oplodnji za lezbejke, a od 1. januara, 2009. Island omogućuje gej parovima roditeljstvo nad detetom, rođenim od surogat-majke.

## LGBT zajednica

Rejkjavik ima vidljivu LGBT zajednicu, uprkos malom broju stanovnika. U ostalim delovima Islanda, zbog male naseljenosti, nema razvijene LGBT zajednice. 
Parada ponosa LGBT osoba se održava svake godine u avgustu.

## Vidi dalje

* Ljudska prava na Islandu

## Vanjske veze
* Samtokin, LGBT-organisation in Iceland 

## Reference
Adamstown (Pitcairnovi otoci)

**Adamstown** je administrativni centar i jedino naselje arhipelaga Pitcairna, britanske prekomorske teritorije u Polineziji. Adamstown broji svega 66 stanovnika.

## Geografija
Adamstown leži na sjevernoj obali Pitcairna, otoka vulkanskog porijekla i jedinog naseljenog otoka tog arhipelaga, pored zaljeva Bounty, gotovo jedinog mjesta u koje mogu pristati veći brodovi. Do zaljeva vodi strma neasfaltirana cesta po kojoj se može jedino voziti motorom na četiri kotača, kao i po ostalim putevima Adamstowna. Današnji Adamstown je radikalno opao brojem stanovnika jer se krajem 20. vijeka većina iselila na Novi Zeland, zbog nedotatka zemlje.

Adamstown ima struju od 8 ujutru do 10 uveče kada radi dizelski generator, jedan muzej, crkvu i osnovnu školu Pulau. Djeca koja žele nastaviti školovanje moraju potegnuti do 5310 km udaljenog Novog Zelanda. Pitcairn je vrlo izolirani otok, udaljen 2170 km jugoistočno od Tahitija.

Sve do 2002. stanovnici Adamstowna živjeli su gotovo potpuno izolirani od svijeta i jedina veza sa svijetom bila im je radio stanica. Od tad se stanje popravilo pa im je od tad dostupan internet, telefon i televizija.

## Klima
Adamstown ima suptropsku klimu sa prosječnim ljetnim temperaturama od 20 do 30 °C, te prosječnim zimskim temperaturamo od maja do oktobra do 17&nbsp;°C.

## Historija
Historija Adamstowna i arhipelaga Pitcairna usko je vezana uz pobunu mornara na brodu Bounty 1790. godine. Njih 8 zajedno sa svojim oficirom Fletcherom Christianom, uz pratnju 12 Tahićanki i 6 Tahićana, iskrcalo se u današnji zaljev Bounty. Oni su osnovali današnje naselje Adamstown koji je dobio ime po Johnu Adamsu, posljednjem preživjelom članu pobunjene posade broda Bounty. Na taj način stvorili su i Pitkernce, najmanju etničku zajednicu na svijetu, koji su svi pripadnici adventističke crkve, strogi protivnici alkohola i duhana.

Adamstown je kao i čitav Arhipelag Pitcairn 1898. stavljen pod jurisdikciju britanskog visokog komesara za Zapadni Pacifik. Od 1952. Pitcairn je u nadležnosti guvernera krunske kolonije Fidži, a kad je on postao nezavisan 1970. to je prebačeno pod nadležnost britanskog visokog komesara za Novi Zeland koji je formalno i guverner Pitcairna i upravlja njime zajedno s lokalno izabranim vijećnicima.

## Atrakcije

Malobrojne turiste privlači posjet zaljevu Bounty, u kojem je bio usidren brod Bounty, kog su pobunjeni mornari zapalili, iz straha da ih se njime ne vrati u Englesku na suđenje. Atrakcija je i grob Johna Adamsa i Fletcherova spilja (Fletcher Christian's Cave), kao i mali muzej s malobrojnim predmetima s broda Bounty.

## Privreda
Malobrojni stanovnici bave se ribarstvom i uzgojem šećerne trske, kukuruza, krumpira, povrća i pčelarstvom. Dio prihoda stanovnici Adamstowna prikupe od prodaje poštanskih maraka i kovanica, a značajna financijska pomoć dolazi iz metropole Londona. U novije doba otkrivena su nalazišta mangana, bakra, željeza, zlata, srebra i cinka u moru pored arhipelaga, pa bi to mogla biti nova šansa za razvoj.

## Reference

## Vanjske veze

* ''Službene stranice Pago Paga''  
* ''Pitcairn Island'' na portalu Encyclopædia Britannica
Flying Fish Cove

**Flying Fish Cove** je glavno naselje na australijskom Božićnom otoku. Mnoge karte je jednostavno označavaju kao **Naselje** ("*The Settlement*"). Predstavlja prvo britansko naselje na otoku, osnovano 1888. godine. 

U njemu živi oko trećina od oko 1400 stanovnika otoka. Nalazi se na sjeveroistoku otoka; tamo se nalazi mala luka koja služi jahtašima, a nekoliko kilometara na jugoistoku se nalazi aerodrom. Na plaži u blizini mjesta je moguće roniti.
Kingston, Norfolk

**Kingston** je glavni grad australijske samoupravne teritorije Otok Norfolk. Nalazi se na mjestu na kome su se 6.3. 1788. iskrcali prvi doseljenici. U njemu se nalazi nekoliko upravnih zgrada kao i historijskih spomenika. Najveće naselje na otoku i *de facto* glavni grad je Burnt Pine.

## Vanjske veze

* Kingston
Gaj Licinije Stolon

**Gaj [[Licinije]] Stolon** (*Gaius Licinius Stolo*) bio je rimski državnik iz 4. vijeka pne. najpoznatiji po tome što je kao tribun, zajedno s Lucijem Sekstijem, donio zakon zvan *[[Lex Licinia Sextia]]* kojim se plebejcima omogućava da postanu konzuli.

Na mjestu tribuna je bio od 376. pne. do 367. pne.. Zakon koji je izglasao je određivao da jedan od dva rimska konzula uvijek mora biti plebejac, a također je i ograničavao veličinu novoosvojene zemlje koja se može dati u posjed pojedincu. Također je na njegov prijedlog donesen zakon prema kome *[[Sibliske knjige]]*, odnosno njihova proročanstva mora nadgledati komisija *[[decemviri|decemvira]]*, od kojih su petorica uvijek morala biti plebejci, a sve zbog toga da se spriječi patricije da proročanstva krivotvore ili tumače u svoju korist. Licinije je godine 361. pne. i sam postao konzul.

Kasnije je prekršio vlastiti zakon, preuzevši više zemlje nego što je bilo dozvoiljeno, a za što je kažnjen globom.
Konkordija (mitologija)

U rimskoj religiji **Konkordija** () je bila boginja sporazuma, razumijevanja i bračne sloge. Njen grčki ekvivalent je bila Harmonija, a neki Harmonijanci i diskordijanci je izjednačuju s Aneris.. Njena suparnica je Diskordija (ili grčka Eris).

Kult **Konkordije [[Augusta (počast)|Auguste]]** ("Veličanstvena harmonija") bio je od posebne važnosti za carsko domaćinstvo. Česti su natpisi od strane careva i članova carske porodice, upućene njoj.

## Reference
Burnt Pine

**Burnt Pine** je najveće naselje na Otoku Norfolk. Smješteno je na istočnoj strani Taylorove ceste i sadrži najveći dio otočne infrastrukture - trgovine, urede i kuće. Služi kao trgovačko središte cijelog otoka, a u blizini se nalazi Aerodrom Otoka Norfolk.

## Vanjske veze
Alofi

**Alofi** je administrativni centar Niuea, otočke kraljevine pod pokroviteljstvom Novog Zelanda. Najveće je naselje na Niueu i ima 700 stanovnika.

## Geografija

Alofi leži na zapadnoj obali otoka Niuea, udaljen 2400 km sjeveroistočno od Novog Zelanda, u istoimenom zaljevu dugom 7 km (koji pokriva 30% dužine otoka) od rta Halagigiea na jugu do rta Makapua na sjeveru. Kod Alofija se nalazi prolaz kroz koraljni greben koji okružuje otok Niue.

## Znamenitosti
Najveće znamenitosti Alofija su zrada vlade i otočki sajam na otvorenom koji se održava utorkom i petkom. Centar mjesta je trgovački centar u kom se nalazi gotovo sve što postoji u tom malom mjestu: banka, pošta, internet kafe, turistički biro i trgovina. Pored tog ima još par restorana, pansiona i policijska stanica.

## Historija
Tropski ciklon Heta pogodila je Alofi i otok Niue u januaru 2004. godine. Dvije osobe su poginule, a oluja je izazvala i velike materijalne štete. Mnoge građevine Alofija su uništene, između ostalog i bolnica. Zbog tog su nakon oluje bolnica i škola preseljene, 3&nbsp;km od zapadne obale, prema unutrašnjosti na lokalitet zvan Fonuakula koji je manje izložen olujama.

## Privreda i transport
Najznačajnije ekonomske aktivnosti tog malog otoka su turizam, ribarstvo i poljoprivreda. Na otoku postoji i tvornica ribljih konzervi. Alofi ima najveću otočku luku i Internacionalni aerodrom Niue (IATA: **IUE**, ICAO: **NIUE**) iz kojeg avioni lete jedino za Auckland na Novom Zelandu.

## Reference

## Vanjske veze

* ''Alofi'' na Portalu Oceania
Longyearbyen

**Longyearbyen** je najveće naselje i glavni grad norveškog prekomorskog teritorija Svalbarda. Naselje se nalazi na Spitsbergenu, najvećem otoku svalbardskog otočja, a u njemu trenutno živi oko 1.800 ljudi, uglavnom Norvežana i Rusa 

Naselje je 1906. godine osnovao John Munroe Longyear, po kojem je i dobilo ime koje na norveškom znači *Longyearov grad*. Naselje je 1943. bilo razrušeno od strane Nijemaca, ali je ubrzo nakon Drugog svjetskog rata obnovljeno. Do početka devedesetih godina 20. stoljeća glavna djelatnost u naselju je bilo ugljeno rudarstvo. Danas Longyearbyen nudi široku ponudu aktivnosti i ustanova, pa se u njemu nalaze zatvoreni bazeni, sportska dvorana, trgovina s kućnim potrepštinama, tri hotela, crkva, suvenirnice itd. 1993. godine u naselju je otvoren i sveučilišni centar.

Longyearbyen je najsjevernije naselje na svijetu kojem se može pristupiti bez ikakvih problema, budući da se u njegovoj okolici nalazi zračna luka u koju se može doći redovitim letovima iz norveških gradova Tromsøa i Osla. Budući da se nalazi sjeverno od Arktičkog kruga, u naselju polarna noć traje od kraja listopada do sredine veljače, a polarni dan od sredine travnja do sredine kolovoza.
LGBTQ prava u Estoniji

## Dekriminalizacija

Homoseksualnost je bila ilegalna u SSSR-u. Nakon osamostaljivanja Estonije, istopolni odnosi su dekriminalizovani, 1992. Donja starosna granica za stupanje u seksualne odnose iznosi 14 godina za istopolne i heteroseksualne odnose. Homoseksualne osobe mogu slobodno da služe vojsku.

## Istopolna zajednica

Estonija ne priznaje nijedan oblik istopolnih zajednica. Međutim, vlada radi na predlogu zakona o registrovanim partnerstvima. 

## Zabrana diskriminacije

Kao jedan od uslova za ulazak u Evropsku uniju bio je donošenje zakona koji bi zabranjivao diskriminaciju na osnovu seksualne orijentacije. Estonija je takav zakon donela 2004. Antidiskriminacioni zakon je proširen 2008.

## Društveno odnos

Prema istraživanjima Eurobarometra, objavljenom 2006. godine, 21% Estonaca podržava istopolni brak, a 14% smatra da se istopolnim parovima treba dozvoliti usvajanje dece.

## Vidi dalje
* Ljudska prava u Estoniji
LGBTQ prava u Gruziji

## Dekriminalizacija
Novi krivični zakon, koji je usvojen 1999., a počeo da se primenjuje 1. juna, 2000., ne zabranjuje istopolne seksualne odnose. Donja granica za stupanje u seksualne odnose iznosi 16 godina i za istopolne i za heteroseksualne odnose.

## Zabrana diskriminacije
Godine 2006. donet je novi zakon o radu koji zabranjuje diskriminaciju na osnovu seksualne orijentacije u sferi zapošljavanja.
Ivan Ljuba

**Ivan Ljuba** (Beograd, 31. 12. 1980) srpski je pijanist, široj javnosti najpoznatiji kao pobjednik prve sezone reality showa *[[Veliki Brat u Srbiji|Veliki brat]]*, srpske varijante *[[Big Brother (reality show)|Big Brothera]]* 2006. godine.